เสธ.ทวีปมั่นใจ อำนาจ ย้ำแค้นคาซิเมโร ไทยรัฐทีวียิงสด 25 พ.ค.นี้
เสธ.วีป พล.อ.ทวีป จันทรโรจน์ และเทรนเนอร์คู่ใจชาวฟิลิปปินส์ ศึกษาเทปการชกอย่างละเอียดมั่นใจ เจ้าเพชร อำนาจ เกษตร–พัฒนา เจ้าของตำแหน่งชาวไทย ย้ำแค้น จอห์นรีล คาซิเมโร คู่ปรับเก่าตากาล็อกได้อีกครั้ง แต่ห้ามประมาทและต้องฟาวล์ให้น้อยที่สุดเพื่อป้องกันการโดนตัดคะแนน ด้าน จิมมี่ ดร.เอกรัฐ ไชยโชติช่วง เชิญชวนแฟนมวยชมและเชียร์ผ่านการถ่ายทอดสดพร้อมกันทั่วประเทศทางไทยรัฐทีวี ช่อง 32 วันพุธที่ 25 พ.ค. จากสังเวียนไดมอนด์ โอลิมปิกพาร์ก กรุงปักกิ่ง ประเทศจีน ตั้งแต่เวลา 20.00-22.00 น.,ความเคลื่อนไหวการชกป้องกันแชมป์โลก IBF รุ่นฟลายเวท ครั้งที่ 6 ซึ่งเป็นภาคบังคับ ระหว่าง เจ้าเพชร อำนาจ เกษตรพัฒนา เจ้าของตำแหน่งชาวไทย กับ คู่ปรับเก่า จอห์นรีล คาซิเมโร ผู้ท้าชิงรองแชมป์อันดับ 1 ชาวฟิลิปปินส์ ในวันพุธที่ 25 พ.ค.นี้ ที่สังเวียนไดมอนด์ โอลิมปิคพาร์ก กรุงปักกิ่ง สาธารณรัฐประชาชนจีน และมีการถ่ายทอดสดมาเมืองไทยทางไทยรัฐทีวี ช่อง 32 เวลา 20.00-22.00 น.,ล่าสุด เสธ.วีป พล.อ.ทวีป จันทรโรจน์ อดีตนายกสมาคมมวยสากลสมัครเล่นฯ ผู้ควบคุมดูแลการฟิตซ้อมของอดีตขุนพลเสื้อกล้ามทีมชาติไทย เปิดเผยว่า ตนได้ศึกษาดูเทปในไฟต์ที่อำนาจป้องกันตำแหน่งครั้งที่ 4 กับคาซิเมโร เมื่อ 27 มิ.ย.ปีที่แล้ว ที่อินดอร์สเตเดียมหัวหมาก อย่างละเอียด และได้วางแผนแก้เกมร่วมกับสตาฟฟ์เทรนเนอร์ให้ อำนาจ เรียบร้อยแล้ว แม้ว่าการพบกันครั้งนั้นอำนาจจะตะบันนักชกตากาล็อกร่วงให้กรรมการนับสองหนแล้วชนะคะแนนเป็นเอกฉันท์ ซึ่งถือว่ารู้ทางกันเป็นอย่างดีก็ตาม แต่ยังมีจุดบกพร่องที่ต้องปรับปรุงแก้ไข เพราะทราบดีว่าคาซิเมโรเป็นผู้ท้าชิงที่อันตรายและรักษามาตรฐานของตัวเองกระทั่งก้าวขึ้นมารั้งเบอร์ 1 อย่างไรก็ตาม ตนยังมั่นใจว่าอำนาจจะย้ำเอาชนะอีกครั้งบนสังเวียนแดนมังกร,ด้าน จิมมี่ ดร.เอกรัฐ ไชยโชติช่วง โปรโมเตอร์ เกียรติกรีรินทร์ โปรโมชั่น กล่าวว่า ขณะนี้ อำนาจ ได้ไปปักหลักฟิตซ้อมที่ค่าย ท.จันทรโรจน์ ที่ย่านดอนเมืองของ เสธ.วีป พล.อ.ทวีป จันทรโรจน์ จากเดิมที่เคยเก็บตัวที่ มศว.องครักษ์ รังสิตคลอง 16 อีกทั้งยังได้รับการดูแลจาก พล.อ.ทวีป อย่างใกล้ชิด โดยมี มร.ฟรานซิสโก้ จาโร เทรนเนอร์คู่ใจชาวฟิลิปปินส์ติวเข้มตามตารางการฟิตซ้อมอย่างเต็มที่เหมือนกับการชกทุกไฟต์ที่ผ่านมา ซึ่งไฟต์นี้ถือว่าเป็นไฟต์สำคัญมาก เพราะเป็นภาคบังคับครั้งที่ 3 กับ คาซิเมโร คู่ปรับเก่า และเป็นการชกที่ต่างแดนอีกด้วย แฟนมวยชาวไทยทั่วประเทศช่วยชมและเชียร์ผ่านการถ่ายทอดสดทางไทยรัฐทีวีช่อง 32 ตั้งแต่เวลา 20.00 น. เป็นต้นไป
พล.อ.ทวีป จันทรโรจน์ และเทรนเนอร์คู่ใจชาวฟิลิปปินส์ ศึกษาเทปการชกอย่างละเอียดมั่นใจ อำนาจ เกษตรพัฒนา เจ้าของตำแหน่งชาวไทย ย้ำแค้น จอห์นรีล คาซิเมโร คู่ปรับเก่าตากาล็อกได้อีกครั้ง ไทยรัฐทีวี ถ่ายทอดสด 25 พ.ค.นี้ 
เจ้าเพชร,อำนาจ เกษตรพัฒนา,IBF,รุ่นฟลายเวท,จอห์นรีล คาซิเมโร,เสธ.วีป,พล.อ.ทวีป จันทรโรจน์,ดร.เอกรัฐ ไชยโชติช่วง,เกียรติกรีรินทร์ โปรโมชั่น,ไทยรัฐทีวี ช่อง 32,ข่าว,ข่าวกีฬา,ไทยรัฐออนไลน์